題李杜畫像
作者：陳棣
朝代：宋

paragraphs: 吟詩莫學李太白，千首萬言皆酒色。
吟詩莫學杜拾遺，一生抱恨長嗟咨。
二豪胸中有佳趣，詩酒聊以發其悟。
世人有眼誰識真，第見詩篇不見人。
借令置之廟堂上，事業肯道風騷將。
睥睨連帥奴將軍，英風義氣高薄雲。
我今再拜觀遺像，猶疑飯顆相逢樣。
詩題繪事在人間，光焰何翅長萬丈。